Опрышкэ ягъэлъапIэ
Опрышкэ Олег тхыдэтх, архивист цIэрыIуэщ, «Гуманитар къэхутэныгъэхэмкIэ Къэбэрдей-Балъкъэр институт» федеральнэ къэрал бюджет щIэныгъэ IуэхущIапIэм тхыдэмкIэ и секторым и щIэныгъэ лэжьакIуэ нэхъыжьщ, КъБР-м щэнхабзэмкIэ щIыхь зиIэ и лэжьакIуэщ, УФ-м и ТхакIуэхэм, Журналистхэм я союзхэм хэтщ.
Къэбэрдей-Балъкъэрым и щэнхабзэм зегъэужьынымкIэ куэд зэфIигъэкIащ. ХVI — ХХ лIэщIыгъуэхэм Къэбэрдей-Балъкъэрым и тхыдэм, Кавказыр бийр щыхъумэнымкIэ 1942 — 1943 гъэхэм екIуэкIа зауэшхуэхэм ятеухуа документальнэ публицистикэ тхылъ 14 къыдигъэкIащ. Абыхэм ящыщщ «По тропам истории» (Налшык, 1976, 1979, 1990, 2007), «На Эльбурсском направлении» (Налшык, 1970), «Бывают странные сближения» (Налшык, 1993), «На изломе времён» (Налшык, 1996), «Кавказская конная дивизия» (Налшык, 1999, 2007, 2012). Хэку зауэшхуэм къыщахьа ТекIуэныгъэр илъэс 70 щрикъум ирихьэлIэу къыдэкIащ 1942 гъэм и шыщхьэуIу мазэм — 1943 гъэм и щIышылэ мазэм къриубыдэу Къэбэрдей-Балъкъэрым и щIыналъэм щекIуэкIа зауэ гуащIэхэм ятеухуа тхылъ купщIафIэр.
КъБР-м и ЩIыхь тхылъыр (1997, 2007), КъБР-м и Парламентым и ЩIыхь тхылъыр (1999), КъБР-м и Правительствэм и ЩIыхь тхылъыр (2006) къратащ. Нартан къуажэмщIыхьзиIэ и цIыхущ (2006).
